Veebruaris võtsime ette tee Pärnusse ning viisime toitu loomadele Pärnu Koduta Loomade Varjupaika.
Kevade algust tähistasime aga Dr. Sterni Heategevusfondi külaskäiguga Tartu Koduta Loomade Varjupaika. Tallinna Varjupaika viisime kingituseks 80 kotti parimat kassiliiva - Dr. Sterni kvartspärleid ning tegime tutvust varjupaiga uue juhataja Eve Tobiasega.
30.märtsil toimus Tallinnas Lillepaviljonis heategevuslik üritus kõikidele loomasõpradele - KarvaBall2017. Selleaastase KarvaBalli eesmärgiks oli koguda raha Läänemaa varjupaigale uue soojaku ostuks ning see ka õnnestus. Dr. Sterni tiim veetis toreda õhtu koos Facebooki loosis pileti võitnud fännidega.
Lisaks toetab Dr. Stern käesoleval aastal Varjupaikade MTÜ kvartaalset uudiskirja "Käpa all". Paralleelselt veebiversiooniga on ajakiri nüüd saadaval ka paberkandjal.